শিল্প-সাহিত্যানুরগী বঙ্গবন্ধু ছিলেন এর প্রতি বিশেষ শ্রদ্ধাশীল। কবি, সাহিত্যিক ও শিল্পীদের প্রতি ছিল তাঁর ভালোবাসা ও সু-দৃষ্টি। রবীন্দ্র প্রিয় বঙ্গবন্ধু রবীন্দ্র সঙ্গীতকে জাতীয় সঙ্গীতের মর্যাদা দিয়েছিলেন। বিদ্রোহী কবি কাজী নজরুল ইসলামের গানকে তিনি রণসঙ্গীত হিসেবে নির্বাচিত করেছিলেন। শুধু তা ই নয় অসুস্থ কবি কাজী নজরুল ইসলামকে তিনি কলকাতা থেকে ঢাকায় এনে ভাতা ও বাসভবন প্রদান করেছেন। কবির নামানুসারে ঢাকার একটি সড়কের নামকরণ করেন কাজী নজরুল ইসলাম এভিনিউ। স্বাধীনতার পর কবি র্ফরুখ আহমদকে অনুদান, শিল্পী কমল দাশগুপ্তকে রেডিওতে চাকুরী, কবি জসিমউদ্দীনকে ঢাকা বিশ্ববিদ্যালয়ের শিক্ষক হিসেবে নিয়োগদান, অসুস্থ কবি হুমায়ুন কাদির, আবুল হাসান, মহাদেব সাহাকে চিকিৎসার জন্য বিদেশে প্রেরণ। মৌলবাদীদের বিরুদ্ধে লেখার কারণে কবি দাউদ হায়দারকে নিরাপত্তা দিয়ে কলকাতায় প্রেরণ। জেলখানা থেকে মুক্তি দিয়ে কবি আল মাহমুদকে চাকুরীর ব্যবস্থা। নাটকের ওপর থেকে প্রমোদ কর ও সেন্সর প্রথা সহজতর করে দেশে সাংস্কৃতি বিকাশের নতুন দ্বার উন্মোচন করেন।